TU ผนึก IP ตั้งบ.ร่วมทุน “อินเตอร์ฟาร์มา-ซีวิต้า” ลุยธุรกิจอาหารเสริม
TU ผนึก IP ตั้งบ.ร่วมทุน "อินเตอร์ฟาร์มา-ซีวิต้า" ลุยธุรกิจอาหารเสริม
7 ม.ค. 2564

บริษัท ไทยยูเนี่ยน กรุ๊ป จำกัด (มหาชน) หรือ TU เปิดเผยข้อมูลผ่านระบบสารสนเทศตลาดหลักทรัพย์แห่งประเทศไทย (SET) ระบุว่า บริษัท ไทยยูเนี่ยน อินกรีเดียนท์ จำกัด ซึ่งเป็นบริษัทย่อยที่ถือหุ้น 100% เข้าร่วมลงทุนกับ บริษัท อินเตอร์ ฟาร์มา จำกัด (มหาชน) หรือ IP จัดตั้งกิจการร่วมค้า บริษัท อินเตอร์ฟาร์มา-ซีวิต้า จำกัด เพื่อร่วมลงทุนและร่วมพัฒนาสินค้า ผลิต และจัดจำหน่ายผลิตภัณฑ์อาหารเสริมสำหรับคน ซึ่งได้มีการพัฒนาร่วมกัน มีทุนจดทะเบียน 20 ล้านบาท โดย IP ถือหุ้น 51% และกลุ่ม TU ถือหุ้น 49% ร่วมกับนายตฤณวรรธน์ ธนิตนิธิพันธ์ ถือหุ้น 1 หุ้น โดยการลงทุนดังกล่าวจะช่วยเพิ่มรายได้และกำไรให้กับกลุ่มบริษัทต่อไป